kardosdrur/scandi-wiki huggingface dataset:
Julius Brems

Julius Theodor Brems (15. juli 1854 i Viborg – 6. september 1924 smst.) var en dansk jernvarefabrikant og skaber af Danmarks første bilmærke, Bremsbilen.

Karriere 
I 1879 overtog Julius Brems sin fars, A. L. Brems, smedevirksomhed i St. Sct. Mikkels Gade 12 i Viborg hvor der blev fremstillet låse og beslag. Julius udvidede straks sortimentet og startede en produktion af de første dobbeltsidede brand- og dirkefri pengeskabe på markedet. 

I slutningen af 1880'erne kom der cykler ind i produktionen som én af de første i landet, efter at Julius Brems havde hørt at der i England blev produceret cykler med hjul i samme størrelse. Brems Cyklen fik ry for sin gode kvalitet, og i 1890'erne blev der produceret 500-600 cykler i de bedste år.

Privat 
Julius Brems var gift med Pernille Brems (f. Kjær) (1859-1937), og de fik to sønner og en datter. Julius, hustruen og datteren Ellen er begravet på Viborg Kirkegård. I samme grav ligger læge og professor Jørgen Brems Dalgaard.

Referencer

Eksterne henvisninger/kilde 
 
 Information om Julius Brems og BremsBilen  på www.bremsbilen.dk

Fabrikanter fra Danmark
Personer fra Viborg
Danskere i 1800-tallet
Danskere i 1900-tallet
Bebru pagasts

Bebru pagasts er en territorial enhed i Kokneses novads i Letland. Pagasten havde 1.307 indbyggere i 2010 og omfatter et areal på 120,20 kvadratkilometer. Hovedbyen i pagasten er Vecbebri.

Kildehenvisninger 

Pagasts
Iršu pagasts

Iršu pagasts er en territorial enhed i Kokneses novads i Letland. Pagasten havde 541 indbyggere i 2010 og omfatter et areal på 69,80 kvadratkilometer. Hovedbyen i pagasten er Irši.

Kildehenvisninger 

Pagasts
Kokneses pagasts

Kokneses pagasts er en territorial enhed i Kokneses novads i Letland. Pagasten havde 4.188 indbyggere i 2010 og omfatter et areal på 170,60 kvadratkilometer. Hovedbyen i pagasten er Koknese.

Kildehenvisninger

Eksterne henvisninger 
 Officiel hjemmeside 

Pagasts
Tony Levin

Anthony Frederick "Tony" Levin (6 juni 1946 i Boston Massachusetts) er en amerikansk bassist.

Levin som både spiller elbas og kontrabas, og sin egen speciel designede Chapman stickbas, er nok mest kendt for sit virke i Peter Gabriels gruppe, og med fusions gruppen King Crimson.

Han har spillet og indspillet med et væld af musikere i alle genre såsom Buddy Rich, John Lennon, Cher, Alice Cooper, Tom Waits, Pink Floyd, Lou Reed, Yes, Bill Bruford, Terry Bozzio, Allan Holdsworth, Steps Ahead, Paul Simon, Gary Burton, Steve Gadd, Carly Simon og mange andre.

Diskografi

Solo LP 
 World Diary
 Waters of Eden
 Pieces of the Sun
 Double Expresso
 Resonator
 Stick Man
 Soup
 Absalom

Kilder 
 Tony Levin Webside
 På Allmusic

Bassister fra USA
Musikere fra USA
Jazzmusikere fra USA
Rockmusikere fra USA
Søren Andersen (håndboldspiller)

Søren Birkegaard Andersen (født 23. marts 1948 i Allerslev, Vordingborg) er en tidligere dansk håndboldspiller som deltog i Sommer-OL 1976.

Han spillede for håndboldklubben Fredericia KFUM.

I 1976 spillede han på Danmarks håndboldlandshold som endte på en ottendeplads under Sommer-OL. Han spillede i fire kampe og scorede elleve mål.

Andersen har tidligere været kommunaldirektør i Middelfart Kommune.

Referencer

Eksterne henvisninger 
 

Håndboldspillere fra Danmark
Olympiske håndboldspillere fra Danmark
Håndboldspillere ved sommer-OL 1976
Deltagere for Danmark ved sommer-OL 1976
Beyoncé Knowles filmografi

Beyoncé Knowles har udgivet adskillige musikvideoer og arbejdet med mange instruktører, samtidig med at hun også har været med til producere nogle af dem. Hun havde sin første filmhovedrolle i Carmen: A Hip Hopera og sin første solooptræden i en musikvideo til soundtracksinglen "Work It Out" til filmen Austin Powers in Goldmember i 2001, hvor hun i samme film spillede den kvindelige hovedrolle. Efter opløsningen af Destiny's Child udgav Knowles sin første officielle musikvideo som solokunstner til sangen "Crazy in Love", hvor også rapperen Jay-Z medvirker. Sangen lå som nummer 1 i 8 uger på hitlisterne og videoen lå også i toppen af hitlisterne verdenen over, meget takket være videoens enkle opbygning og tema.

I 2006 medvirkede Beyoncé i to film, The Pink Panther som lå i toppen af hitlisterne med soundtracket "Check on It" og dennes lyserødefarvede musikvideo og Dreamgirls, som gav inspiration til hendes andet album B'Day. Den første single fra B'Day-albummet, sangen "Déjà Vu", hvor Jay-Z igen medvirkede. En række responser fra fans om videoen fortalte om "uacceptable interaktioner" mellem Knowles og Jay-Z i musikvideoen. Modtagelsen af denne musikvideo blev dog overdøvet af udgivelsen af "Ring The Alarm", hvor en mere energisk og farlige side af Knowles ses. Efter denne udgivelsen opnåede Knowles med musikvideoen til "Irreplaceable" endnu engang en topplacering på hitlisterne, igen på grund af videoens simple opbygning.

Musikvideoer

2000–09

2010–11

Bemærkninger

Filmografi 
Dette er en kronologisk liste over film og tv-programmer, hvori Beyoncé har optrådt.

Films

Reklamer

Fjernsyn/Dokumentar

Referencer 

Knowles, Beyonce
Filmografi
Michael Berg

Michael Jørn Berg (født 29. maj 1955 i Hørsholm) er en tidligere dansk håndboldspiller, som blandt andet deltog i OL 1980.

Håndboldkarriere 
På klubplan spillede han for Holte IF. Med klubben blev han tre gange i 1970'erne DM-sølvmedaljevinder. Berg var desuden topscorer i den bedste danske liga i syv sæsoner, heriblandt i 1978, hvor han scorede 201 mål. Han blev af Håndbold Spiller Foreningen kåret som årets mandlige håndboldspiller i 1978 og 1981.

Han debuterede på landsholdet i december 1973, men næste kamp fik han først i 1976. Derefter var han fast man på holdet indtil 1981. Han nåede i alt 90 landskampe og scorede 312 mål. Han var blandt andet med på det hold, der ved VM 1978 i Danmark opnåede en fjerdeplads, og her spillede han alle kampe og scorede 34 mål. Holdets resultat betød kvalifikation til OL 1980 i Moskva, hvor Berg også var med. Sine sidste landskampe spillede han ved B-VM i 1981, som han indvilligede i at stille op til, selv om han egentlig var stoppet på landsholdet.

Michael Berg var en stor og stærk back, der var en af landsholdets store stjerner i en tid, hvor der blev spillet langt færre kampe end i nutiden. Samtidig var de danske spillere amatører, så håndboldsporten kostede mange penge. Derfor havde Berg besluttet at stoppe på landsholdet efter OL i 1980, som skulle have været kulminationen på hans landsholdskarriere. Imidlertid blev han skadet kort inden, og skønt han deltog i OL-turneringen, var han ikke på toppen, og Danmark sluttede på en niendeplads.

Privatliv og civil karriere 
I sin civile karriere har han været sælger og haft eget firma. Han er gift og har en datter.

Referencer

Eksterne henvisninger 
 

Håndboldspillere fra Danmark
Olympiske håndboldspillere fra Danmark
Personer fra Hørsholm
Håndboldspillere ved sommer-OL 1980
Deltagere for Danmark ved sommer-OL 1980
Don Grolnick

Don Grolnick (23. september 1947 i Brooklyn, New York – 1. juni 1996) var en amerikansk pianist og komponist.

Grolnick var nok mest kendt som Steps Ahead´s originale pianist. 
Han gjorde sig også bemærket med andre musikere såsom Billy Cobham, James Taylor, Carly Simon, Michael Brecker, Linda Ronstadt, Bette Midler, David Sanborn, Dave Holland, Marcus Miller, John Scofield, Steely Dan og gruppen Dreams.

Han var også med på et par plader med gruppen The Brecker Brothers,
og var også i en periode med i Bob Mintzer´s bigband.

Grolnick var også en fremragende komponist. Han komponerede feks. Nothing Personal og Cost of Living, som begge i dag hører til jazzen´s moderne standard rep. 

Han indspillede en række plader i eget navn.

Diskografi

i eget navn 
 Hearts and Numbers
 Weaver of Dreams
 Nighttown
 Medianoche
 London Concert

med Steps 
 Step by Step
 Smokin´In The Pit
 Paradox

Kilde 
 På allmusic 

Pianister fra USA
Musikere fra USA
Jazzmusikere fra USA
Komponister fra USA
Peder Tetens

Peder (Jacobsen) Tetens (28. oktober 1728 i Nykøbing Falster – 7. april 1805 i Viborg) var en dansk dr.theol. og den 32. biskop over Viborg Stift fra 1781 til sin død. Han var far til Henrik Tetens.

Karriere 
Hans fader, Jacob Tetens (1696-1749), var bødker og bager; moderen hed Anna Kirstine, født Hasselbarth. 1745 blev han student fra Nykøbing Katedralskole; var en tid i huset hos præsten G. Treschow i Birkerød; opnåede 1748 Regensen og fik året efter attestats. Han kom derefter på Borchs Kollegium og fik magistergraden 1750; samtidig blev han dekan på Kommunitetet. 1754 blev han hører ved Vor Frue Skole i København, men 2 år efter rektor i Horsens, hvor han forblev i 17 år. 1773 blev han stiftsprovst i Ribe. Ved universitetsjubilæet 1779 fik han den teologiske doktorgrad for en indsendt afhandling om Visdommens Bog.

Biskop 
Da Christian Michael Rottbøll skulle afløses som biskop over Viborg Stift på grund af dennes død, opstillede Peder Tetens til bispevalget. Han vandt valget og kunne efterfølgende flytte ind i Bispegården i Viborg. Både som skolemand og gejstlig roses han for dygtighed og lærdom; han var tillige en meget godgørende mand.

Privat 
Peder Tetens blev i gift 1756 med Annania, født Wederkinch (1737-1816). Blandt deres børn var biskop Stephan Tetens (1773-1855),en datter Anna Jacobine Tetens (1763-1849), gift med rektor Lorens Hanssen i Ribe. Datteren Bodil Jochumine Tetens (1771-1846) var gift med biskop i Viborg Henrik Chr. Zahrtmann. Sønnen Gerhard Tetens (1760-1832) var amtsprovst. Peder Tetens og hustru er begravet på Viborg Kirkegård.

Kilder 

 
 

Biskopper over Viborg Stift
Skolefolk fra Danmark
Filantroper fra Danmark
Peder
Personer fra Nykøbing Falster
Danskere i 1700-tallet
Warren Bernhardt

Warren Bernhardt (født 12. november 1938 i Wausau, Wisconsin, død 19. august 2022 i New York City, USA) var en amerikansk pianist, komponist og arrangør.

Bernhardt som både spillede jazz, pop og klassisk musik, var med i Paul Winters sekstet (1961-1964). Herefter spillede han bl.a. med George Benson, Gerry Mulligan og Jeremy Steig, indtil han i 1980'erne blev medlem af jazzfusions gruppen Steps Ahead. 

Bernhardt var (1993-1994) musikalsk leder for Steely Dan.

Han dannede i 2007 gruppen L'Image, som bestod af Mike Mainieri, Tony Levin, Steve Gadd og David Spinozza, og indspillede en live plade i Japan L'Image 2.0.

Referencer

Eksterne henvisninger 
 Warren Bernhardt Webside
 

Jazzpianister fra USA
Jazzkomponister fra USA
Eliane Elias

Eliane Elias (født 19. marts 1960 i São Paulo, Brasilien) er en brasiliansk pianist, sanger, komponist og arrangør.

Elias blev kendt da hun blev medlem af jazzfusions gruppen Steps Ahead i begyndelsen af 1980'erne efter anbefaling af Eddie Gomez.

Hun Indspillede kun en plade i 1983 Steps Ahead, hvorefter hun forlod gruppen for at spille med Randy Brecker, med hvem hun senere blev gift og skilt fra.

Elias har lavet en duoindspilning med Herbie Hancock: Solos and Duets (1995).

Hun havde i begyndelsen af 1990'erne sin egen trio, hvor hun sang med forskellige trommeslagere og bassister, for eksempel Peter Erskine, Dave Holland, Jack DeJohnette og Marc Johnson, med hvem hun er gift.

Han har lavet en del plader i eget navn.

Eksterne henvisninger 
 Eliane Elias Webside 
 

Musikere fra Brasilien
Jazzpianister
Jazzkomponister
Jazzvokalister
Personer fra São Paulo
Thies Christophersen

Thies Christophersen (27. januar 1918, Kiel – 13. februar 1997, Molfsee ved Kiel, i Nordtyskland) var en tysk nazist, som havde arbejdet i kz-lejren Auschwiz fra januar til december 1944. Efter krigen havde han bevaret sine sympatier for nazismen og grundlagde blandt andet et nazistisk trykkeri i Kollund i Sønderjylland. Efter flere demonstrationer og aktioner flyttede han fra Kollund.

Thies Christophersen var pioner inden for revisionist- og holocaust-benægter-bevægelsen. Han udgav bogen Jeg var i Auschwitz /Auschwitz-løgnen og blev i flere år krævet udleveret af Tyskland fra Danmark for at have spredt skriftlige materialer i Tyskland, der sagde, at holocaust ikke havde fundet sted. Han blev anholdt kort før sin død i Tyskland, men fordi han var for syg til en retssag, blev han aldrig stillet for en dommer.

Christophersen blev 1931 medlem af Das deutsche Jungvolk. 1944 blev han indsat som SS-Sonderführer i en SS forsøgsanstalt for havebrug og forsøg med fremstilling af gummi i Auschwitz-sidelejren Raisko.

Efter 1945 var Christophersen i følge egne oplysninger politisk aktiv i CDU og i det højreekstreme Deutsche Partei, før han blev medlem af Nationaldemokratische Partei Deutschlands. I slutningen af 1960'erne var han en grundlæggerne af „Notgemeinschaft Deutscher Bauern“. Han var landmand i Slesvig-Holsten. Fra 1965 udgav han månedsbladet „Deutscher Bauer“

1976 fik han en bøde på 1.500 DM for at udbrede nationalsocialistisk propaganda. Senere fulgte flere domme for at udbrede nazipropaganda.

Litteratur 
 Jens Mecklenburg: Handbuch deutscher Rechtsextremismus. Elefantenpress, Berlin 1996, , S. 449–450.

Eksterne henvisninger 
 

SS-personel
Personer fra Kiel
Ansatte i Auschwitz
Bob Berg

Bob Berg (født 7. april 1951 i Brooklyn New York City, død 5. december 2002 Long Island New York) var en amerikansk tenorsaxofonist.

Berg spillede med Horace Silvers gruppe (1973-1976), og Cedar Waltons gruppe (1977-1983), men slog for alvor igennem da han kom med i Miles Davis gruppe midt i 1980'erne. Berg spillede også med Chick Corea, Dizzy Gillespie, Steps Ahead og Billy Higgins.

Berg, der var inspireret af bl.a. John Coltrane, spillede i en udtryksfuld hardbop stil, indtil han kom med Davis, hvor han blev mere jazzrockagtig i sin stil.

Bob Berg spillede fra midten af 1980'erne og til sin død i 2002 mest fusionsmusik, med bl.a. Mike Stern og Dennis Chambers. Han lavede en del plader i eget navn.

Han døde ved en trafikulykke den 5. december 2002 på Long Island i New York.

Referencer

Eksterne kilder 
 http://www.jazzprofessional.com/report/Bob%20Berg.htm[ Om Bob Berg] 

Jazzsaxofonister fra USA
Hans Hansen Koefoed

Hans Hansen Koefoed (født 26. marts 1720, død 11. juli 1796) var en dansk generalpostdirektør. Han var far til stiftamtmanden Hans Koefoed, til søofficererne Georg Albrecht Koefoed og Hans Henrik Koefoed og til biskop Conrad Daniel Koefoed.

Han var søn af kaptajn i Ostindisk Kompagni Hans Hansen Koefoed og Mette Elisabeth f. Koefoed og var kasserer ved Den kongelige militære Uldfabrik i København, da han 1752 fik krigsråds titel. 1757 blev han justitsråd, 1764 kasserer ved Generalpostamtet og Livrentesocieteterne, 1769 etatsråd, fik 1774 ekspektance på at blive direktør i Generalpostamtet, i hvilket han 1794 blev 2. direktør og 1796 1. direktør, hvormed han forenede embedet som direktør for den militære uldmanufaktur og for tugthusene. Død som konferensråd 11. juli 1796.

Gift 1. gang 10. november 1746) med Beate Albertine f. Wodroff (30. juni 1728 – 30. september 1747), 2. gang 24. september 1749 med Christence f. Bentsen (11. maj 1729 – 1. maj 1807), datter af bogholder Hans Henrik Bentsen.

Kilder 
 G.L. Wad, "Hans Hansen Koefoed", i: C.F. Bricka (red.), Dansk Biografisk Lexikon, København: Gyldendal 1887-1905.
 Bidstrup, Stamtavle over Familien Koefoed, A. s. 9.

Post- og Telegrafvæsenets generaldirektører
Danskere i 1700-tallet
Personer i Dansk Biografisk Leksikon
Hans Hansen
Konferensråder fra Danmark
Hans Henrik Koefoed

Hans Henrik Koefoed (født 12. oktober 1760, død 28. marts 1809) var en dansk søofficer, bror til stiftamtmanden Hans Koefoed, søofficeren Georg Albrecht Koefoed og biskop Conrad Daniel Koefoed.

Han var søn af konferensråd Hans Hansen Koefoed, blev kadet 1768, sekondløjtnant i Marinen 1780, premierløjtnant 1789, kaptajnløjtnant 1790, kaptajn 1800. Han var i hollandsk tjeneste 1782-83. I tidsrummet 1784-95 var Koefoed hyppigt chef for mindre fartøjer, der udsendtes på rekognoscering, i troppetransport og med eskadrerne. I de følgende år var han chef for mindre eller subaltern officer i større skibe og 1797—98 næstkommanderende i fregatten Thetis i eskadren i Middelhavet.

Mest kendt er han dog blevet ved sin deltagelse i slaget på Reden 2. april 1801, da han førte det sløjfede linjeskib (defensionsprammen) Charlotte Amalie, som åbnede kampen på dansk side. Hans skib på 26 kanoner blev angrebet af 2 engelske linjeskibe, Monarch og Ganges, og led megen skade; af den 233 mand stærke besætning mistede han 80. Koefoed måtte til sidst stryge for overmagten, men sit mandskab reddede han dog ind til Trekroners batteri; englænderne brændte siden det næsten værdiløse skibsskrog. Koefoed blev senere chef for vagtskibet i Øresund og 1808 chef for et blokskib på Reden. Han døde 28. marts 1809. Han blev 1793 gift med Edele Mathilde Grib (død 1874).

Han er begravet på Holmens Kirkegård og er gengivet i et stik af Jacob Rieter.

Kilder 
 C. With, "Hans Henrik Koefoed", i: C.F. Bricka (red.), Dansk Biografisk Lexikon, København: Gyldendal 1887-1905.

Søofficerer fra Danmark
Personer i Englandskrigene fra Danmark-Norge
Danskere i 1700-tallet
Danskere i 1800-tallet
Personer i Dansk Biografisk Leksikon
Hans Henrik
Chuck Loeb

Charles Samuel "Chuck" Loeb (født 12 juli 1955 i New York, død 31 juli 2017) var en amerikansk elguitarist.

Loeb der kom frem i Stan Getz' gruppe i 1979, blev nok mest kendt for sin medvirken i gruppen Steps Ahead.
Han har spillet i flere stilarter, og lavet en snes plader i eget navn.

Loeb kom i 2010 med i gruppen Fourplay.

Referencer

Eksterne henvisninger 
 Chuck Loeb Webside
 

Guitarister fra USA
Jazzmusikere fra USA
Richard Bona

Richard Bona (født Bona Pinder Yayumayalolo) (født 28. oktober 1967 i Cameroun) er en camerounsk elbassist.

Bona der kom til USA nærmere New York i 1995, har spillet med Steve Gadd, Larry Coryell, Michael Brecker, Randy Brecker, Pat Metheny, Steps Ahead og Joe Zawinul´s syndicate.
 
Han har lavet fire albums i sit eget navn.

I december 2021 bliver Richard Bona stærkt kritiseret på sociale netværk efter offentliggørelsen af en video, hvor han inviterer til at åbne "endnu en krigsfront i Cameroun" og til at "brænde" en privat tv-kanal, der anses for tæt på Paul Biyas magt.

Diskografi 
 Scenes from My Life (1999)
 Kaze Ga Kureta Melody (2000)
 Reverence (2001)
 Munia: The Tale (2003)
 Toto Bona Lokua (2004)
 Tiki (2005)
 Bona Makes You Sweat - Live (2008)
 The Ten Shades of Blues (2009)
 Bonafied (2013)

Kilde 

 Richard Bona Webside

Personer fra Cameroun
Bassister
Adam Young

Adam Randal Young er en amerikansk komponist, musiker, instrumentalist og musikproducer. Han er bedst kendt som skaberen af synthpopprojektet Owl City, med hvilket han fik sit gennembrud i 2009 med albummet 'Ocean Eyes'. Adam Young udgiver også musik under andre projektnavne, hvoraf de mest fremtrædende er 'Port Blue', 'Sky Sailing' og 'Color Therapy'.

Adam Young startede med, at producere musik i sine forældres kælder i 2007, i en periode hvor han led af søvnløshed. Alene udgav Adam Young sine første elektro, synthpopproduktioner under Owl City aliaset via MySpace og iTunes, hvor der blev solgt ca. 20.000 numre om ugen. Young fik hurtigt skabt sig en stor fanskare og udgav selv, uden kontrakt med noget pladeselskab, Ep'en 'Of June' og albummet 'Maybe I'm Dreaming'.
Selvom Adam Young ikke havde noget pladeselskab bag sig, formåede 'Of June' at nå en 15. plads på 'US Dance/Electronic Albums' listen i 2007. Ligeledes nåede albummet 'Maybe I'm Dreaming' en 13. plads i 2008.

Adam Young har i 2012 fem Ep + album udgivelser bag sig under sit Owl City alias – 'Of June' (2007), 'Maybe I'm Dreaming (2008), 'Ocean Eyes' (2009), 'All Things Bright & Beautiful' (2011), 'The Midsummer Station' (2012) og 'Mobile Orchestra' (2015).

Port Blue 
Port Blue er Adam Young's en-mands projekt, hvorigennem han udgiver ambient, instrumentale, post rock produktioner. Første album 'The Airship' blev udgivet i 2007. EP'en 'The Albatross Ep' i 2008.

Mange af Adam Young's mest populære Port Blue produktioner er dog stadig ikke udgivet. Herunder det tidlige album 'How I Became A Sailor', hvorpå man finder de populære numre 'Seagulls', 'Setting Sail', 'On Marlin Isle' og 'Asleep In The Yacht'. Endvidere albummet 'Arctic' fra 2006 med produktionerne 'Snow Fox On Glacier Coast', 'Glider' og 'Deep Iceberg'. Også Ep'en 'The Pacific' er stadig ikke officielt udgivet. 'The Pacific', der er produceret tilbage i 2004-2005 blev dog I starten af Marts 2013 lagt op på Port Blue's officielle soundcloud side - soundcloud.com/portbluemusic .

Sky Sailing 
Et projekt Adam Young startede længe før Owl City opstod. Sangene på debut albummet 'An Airplane Carried Me To Bed' er alle skrevet da han var i teenagealderen. Det er dog først i 2010, at han har fået mulighed for at udgive disse tidlige produktioner. Hvor Owl City produktionerne er elektronisk prægede, er disse sange primært baseret på akustisk guitar og klaver.

Color Therapy 
Forholdsvis nyt ambient instrumental / eksperimental projekt. Debut album 'Mr. Wolf Is Dead' udgivet den 24 Marts 2015. Materiale i samarbejde med kendte instrumental kunstnere som Ulrich Schnauss, Helios og The Album Leaf. Indeholder endvidere tidligere uudgivet Port Blue materiale. I 2012 lagde Adam Young 3 nye Port Blue numre op på sin officielle Tumblr side. Henholdsvis numrene 'Joe Cool', 'Heceta' og 'Red Snapper'. 'Heceta' og 'Red Snapper' findes på 'Mr. Wolf Is Dead' albummet under de officielle navne 'Yachats' og 'Half Castle'. Nummeret 'Screw Eyes' er ligeledes en af Adam Young's ældre instrumental produktioner.

Musikere fra USA
Steve Khan

Steve Khan (født 28. april 1947 i Los Angeles, Californien) er en amerikansk jazzguitarist.

Khan har spillet med en mængde musikere såsom Steely Dan, Billy Joel, Jack DeJohnette, Hubert Laws, Billy Cobham, Michael Franks, James Brown, Maynard Ferguson og Weather Update.

Han dannede gruppen Eyewitness, som i starten bestod af Steve Jordan, Anthony Jackson og Manolo Badrena.

Senere blev Jordan skiftet ud med Dave Weckl, og Weckl igen med Dennis Chambers.

Denne gruppe har indspillet nogle interessante plader i en jazzfusioneret elektrisk stil, med en blanding af standardnumre og originale kompositioner.

Kahn, der spiller i en enkel gennemsigtig lyrisk fusioneret stil mellem jazz og rock, er søn af tekstforfatteren Sammy Chan.

Eksterne henvisninger 
 Steve Khan Webside
 

Guitarister fra USA
Jazzmusikere fra USA
Personer fra Los Angeles
Paco Séry

Paco Sery (1 maj 1956 på Elfenbenskysten) er en benionsk trommeslager. 

Sery kom til USA og kom frem med Joe Zawinul´s Syndicate, Han har indspillet tre plader med gruppen. 

Sery har også lavet en solo plade Voyages (2000), som har fået stor bevågenhed. 

Sery spiller jazz, verdensmusik, Rock, funk og rap musik.

Diskografi

med Joe Zawinul
 Faces and Places
 World Tour
 My People

i eget navn
 Voyages

Kilde
Om Paco Sery

Personer fra Elfenbenskysten
Trommeslagere
Rachel Z

Rachel Carmel Nicolazzo "Z" Hakim (28 december 1962 i New York USA) er en amerikansk pianist.  

Rachel Z kom frem med gruppen Steps Ahead i begyndelsen af 1990'erne. Hun har ligeledes spillet med Wayne Shorter og i en gruppe med Stanley Clarke og Lenny White. 
Hun har også spillet med Peter Gabriel og dennes bassist Tony Levin, som også var med i Steps Ahead. 

Rachel Z har lavet plader i eget navn, og i 2010 formede hun en trio ved navnet The Trio Of OZ med sin ægtemand trommeslageren Omar Hakim.

Kilde
Rachel Z Webside
På Allmusic

Pianister fra USA
Jazzmusikere fra USA
Samuel Heller-Seiffert

Samuel Heller-Tved (født 22. september 1995 i København) er en dansk børneskuespiller, der er kendt som hovedrolleindehaver i tv-serien Max og de tre efterfølgende film. 

Samuel Heller-Tved er søn af film- og tv-klipper Boaz Heller og journalist Anita Seiffert.

Filmografi

Film

TV

Eksterne henvisninger 
 

Børneskuespillere fra Danmark
57007009

{| border=1 style="float: right; border-collapse: collapse;"

|Kardinaltal syvoghalvtreds millioner, syv tusinde og ni
|-
|Ordinaltalsyvoghalvtreds millioner, syv tusinde og niende
|-
|Faktorerprimtal
|-
|Divisorer1,57007009
|-
|Romertal
|-
|Binær værdi11 0110 0101 1101 1011 1010 0001
|-
|Oktal værdi331355641
|-
|Hexadecimal værdi365DBA1
|}

57007009 (syvoghalvtreds millioner, syv tusinde og ni) er:
 det naturlige tal efter 57007008, derefter følger 57007010
 et heltal
 et primtal, faktisk det største af et par af primtalstvillinger, da 57007007 også er et primtal.

Bestemte tal
Primtal